
Rezumat 


Recenzia cărții: Ovidiu Boureanu și Petru Şteţeu (2021) Inteligence-ul românesc - 
trecut, prezent și viitor. Coordonatori: Stan Petrescu şi Tiberiu Tănase. Editura Concordia, 


ISBN 978-606-627-173-8, https://esis.ro/produs/intelligence-ul-romanesc-trecut-prezent- 


si-viitor/ 

Manualul intitulat Inteligența românească - trecut, prezent și viitor acoperă o vastă 
problemă a inteligenţei românești desfășurată în cele mai grele perioade ale istoriei noastre 
naționale, de la teorie la practică. Se arată că autorii vor atrage curiozitatea atât a 


profesioniştilor din domeniu, cât și a celor din afară către acesta. 


Cuvinte cheie: activitate informațională, informații, informaţii românești, 


securitate națională 


Abstract 


Review of the book: Ovidiu Boureanu and Petru Şteţcu (2021) /nteligence-ul 
românesc - trecut, prezent şi viitor. Coordinators: Stan Petrescu and Tiberiu Tănase. 


Editura Concordia, ISBN 978-606-627-173-8, https://esis.ro/produs/intelligence-ul- 


romanesc-trecut-prezent-si-viitor/ 


The textbook entitled /nteligence-ul românesc - trecut, prezent și viitor covers a 
vast problem of Romanian intelligence carried out in the most difficult periods of our 
national history, from theory to practice. It 1s shown that the authors will attract the 


curiosity of both professionals in the field and outsiders to it. 

Această carte-manual, „Intelligence-ul Românesc — trecut, prezent şi viitor”, oferă 
un cadru analitic de excepţie, pentru înţelegerea „comunităţii informative” româneşti şi 


pentru aprecierea valorii sale, de la origini şi până astăzi. Autorii: primul - Ovidiu 


INTELLIGENCE INFO 


Boureanu, masterand la Relaţii Internaționale şi Studii de Intelligence, Master de 
Cercetare, al Academiei Naţionale de Informaţii „Mihai Viteazul”, absolvent al masterului 
de Managementul Informaţiilor şi cursului postuniversitar Managementul Informaţiilor de 
Securitate, la Universitatea Româno-Americană, expert bancar și mediator; și al doilea - 
Petru Şteţcu, un profesionist investigator, mediator și jurist cu vechime, precum şi un 
important ofițer al muncii de intelligence, reuşesc să descrie, admirabil şi cu măiestria unor 
condeieri consacraţi, componentele activităţii de informaţii, înşirate pe o perioadă de peste 
un secol şi jumătate. Ei au tratat și ordonat, în acest manual, date, studii şi învățăminte, cu 
caracter general, precum și analize de specialitate a „puterii activităţii de intelligence”, totul 
scris cu talent, profesionalism şi echilibru, referitor la valoarea națională și natura activității 
informative, sub trei regimuri politice. 

În această lucrare, autorii au combinat experiența personală cu parcurgerea unei 
bogate bibliografii de specialitate, la care a fost adăugat un evantai de reflecții erudite, 
lucrarea fiind scrisă într-o manieră convingătoare şi destul de clară, putând fi parcursă atât 
de profesionişti sau de învățăcei ai activității de informaţii, cât şi de orice persoană 
interesată de tainele muncii de informaţii și contrainformaţii. Cu cât ne adâncim mai mult, 
în lectura manualului, cu atât vom constata că autorii disecă, cu artă, tainele organizațiilor 
şi a muncii de informaţii, subliniind, cu aplomb, principiile care definesc activitatea de 
culegere de informaţii în scopul asigurării unor produse informative de calitate, necesare 
luării de decizii importante, la toate nivelurile, de a contura şi estimă, pentru decidenţi, 
forma amenințărilor, cu adresă directă la securitatea națională. 

Manualul acoperă o vastă problematică a intelligence-ului românesc, derulată în 
cele mai dificile perioade ale istoriei noastre naționale, pornind de la teorie la practică, iar 
în această întinsă dezbatere, fără a mă repeta, pot afirma că, autorii, prin cele aşternute, în 
manual, vor atrage curiozitatea atât a celor din afara domeniului cât şi pe cea a 
profesionistului, pentru că ei au reuşit să realizeze o carte bună, atractivă, documentată, 
echilibrată, completă, reflexivă, un adevărat util instrument de lucru, pentru dascălii aflați 
la catedra muncii de intelligence, o carte manual care va deveni, rapid, un text de referință, 
atât de necesar structurilor informative românești modern. 

Autorii au reușit să așeze serviciile de informaţii pe un loc meritat și foarte 


important al societății noastre, să le sublinieze rolul în societate şi să demonstreze că 

acestea trebuie să aibă un domeniu larg de acțiune, asemeni unui telescop ultraperformant, 
prin care să se poată identifica, nealterat, totalitatea factorilor de risc şi a amenințărilor la 
adresa securităţii naţionale. Prin acest valoros manual, autorii, ne-au demonstrat, 
convingător, că activitatea de informaţii trebuie să fie una rațională, științifică, pragmatică 
şi eficientă, aceasta utilizând, mai ales, surse deschise şi mai puţin pe cele conspirate, 


pentru a obține cât mai multă încredere din partea comunității căreia îi aparțin. 


